יוסף יקרסון

יוסף יקרסון (ברוסית: Иосиф Якерсон; נולד ב-2 ביוני 1936) הוא אמן ישראלי יליד רוסיה המתעסק בציור, רישום, פיסול ובעיצוב תפאורה לתיאטרון, אופרה ובלט.

== ביוגרפיה ==
יוסף יקרסון שלומוביץ' נולד וגדל בלנינגרד. בשנים 1947 עד 1954 התחנך בבי"ס ייעודי ללימודי אמנות. לאחר מכן מ-1954 עד 1960 למד באקדמיה לציור, פיסול ואדריכלות ע"ש I.E. Repin בסנט פטרסבורג. הוא החל להציג עוד בגיל 11 את עבודתו: תחילה בתערוכות בינלאומיות בצרפת (1947), בפסטיבל השישי העולמי לנוער וסטודנטים במוסקבה (1957), בגרמניה (1958). בשנים שלאחר מכן, עד 1973 (השנה בה עלה לישראל), הוא הספיק להשתתף בכמה וכמה תערוכות עירוניות, אזוריות ולאומיות ברוסיה (1960, 1965 ו-1971).

בשנת 1973, לאחר שהתגרש מאשתו הראשונה גלינה ברבינוק, היגר לישראל. הוא המשיך להשתתף בתערוכות יחיד וקבוצתיות רבות בישראל, ארצות הברית, שווייץ, אוסטרליה ורוסיה.

בארץ התחתן בשנית עם סבטלנה שטוטינה. כמו כן עסק באומנויות הבמה בעיצוב ההפקה והתפאורות למופעי אופרה, בלט ואמנותיות במה שונות. יצירותיו שמורות ברחבי העולם במוזיאונים, גלריות ואוספים פרטיים, כגון: מוזיאון יד ושם, מוזיאון הרצליה, אוסף מרכז המידע הנוצרי בישראל, מוזיאון סנט פטרבורג לתותחנים, מוזיאונים של נובגורוד וקירישי (רוסיה), מוזיאון הוותיקן לאמנות מודרנית, אוסף פרטי של הוד מלכותה מלכת הולנד, אוסף פרטי של D. Bosky MITRA Private Equity Ltd. (לונדון, בריטניה), מוזיאון מכללת ואסר (ניו יורק), אוסף מוזיאון נורטון דודג' (ארצות הברית) וגלריה לאומנויות יפות אדוארד נחמקין (ניו יורק, ארצות הברית) וכו'.

במקביל לפעילות האמנותית הענפה בארץ נכנס גם לתחום ההוראה. הוא לימד רישום וציור באוניברסיטת חיפה, במכללה לאמנות בבאר שבע ובבתי ספר שונים (במגמת אמנות). בנוסף הוא ארגן שיעורים פרטניים בסטודיו שבו יצר פסלים ייעודים להוראת מלאכת הרישום.

== תערוכות יחיד ==
* 1974 - תיאטרון ירושלים. שר הקליטה שלמה רוזן פתח את התערוכה.
* 1977 - המוזיאון העירוני בית עמנואל, רמת גן
* 1977 - גלריה נורה בירושלים
* 1977 - מוזיאון הרצליה
* 1980 - במרכז המידע הנוצרי הבינלאומי בירושלים
* 1984 - במרכז המידע הנוצרי הבינלאומי בירושלים
* 1986 - בגלריה לאמנויות יפות של אדוארד נחמקין בניו יורק
* 1986 - פורום שלושת הציירים, גלריה לאמנויות יפות, ניו יורק
* 1986 - תיאטרון הבימה בתל אביב
* 1987 - במכון ון ליר בירושלים
* 1988 - בגלריה לאמנויות יפות של אדוארד נחמקין בניו יורק
* 1992 - ארמון השיש סנט פטרסבורג רוסיה

== עבודות לתיאטרון ולאופרה ==
* 1986 - "השקיעה" - מאת איסאק באבל, תיאטרון באר שבע ותיאטרון הבימה בבימוי יורי ליובימוב
* 1988 - "הנפש הטובה מסצ'ואן" תיאטרון באר שבע ותיאטרון הבימה, בבימוי יורי ליובימוב
* 1994 - "פרשת דרייפוס"
* 1997 - נאבוקו של ג'וזפה ורדי בבית האופרה של בון

==גלריה==
<gallery caption="" widths="150px" heights="150px" perrow="4">
קובץ:Портрет Панова.jpg|פרוטומה של ולרי פאנוב
קובץ:Скульптурная голова Донателло.jpg|פרוטומה של דונטלו
קובץ:Кафе встреч.jpg|מפגש לקפה
קובץ:Старинные музыкальные инструменты.jpg|כלי נגינה עתיקים (יפן), 180x120 ס"מ, 2007
קובץ:Опрокинутый на тумбе кувшин с цветами.jpg|כד פרחים שהתהפך, 50x70 ס"מ, 1994
קובץ:Доктор Живаго.jpg|דוקטור ז'יוואגו, תפאורה לתיאטרון
קובץ:Сказки Пушкина.jpg|סיפורי פושקין
קובץ:Апельсиновое дерево.jpg|עץ תפוזים, 70x40 ס"מ, 1991.
</gallery>

== לקריאה נוספת ==
* Art of Russia and the West, Apollon Foundation, 1989 (page 60-63)
* https://jackersonart.myvisual.org/en/374-2/

== קישורים חיצוניים ==
* 
* [https://jackersonart.myvisual.org/ru/описание-сайта/ התוכן בקישור], באתר ИОСИФ ЯКЕРСОН АРХИВ РАБОТ
* [https://museum.imj.org.il/artcenter/newsite/he/?artist=יקרסון,%20יוסף&list=י יוסף יקרסון], באתר מוזיאון ישראל, ירושלים
* [https://www.nli.org.il/he/newspapers/kolhair/1980/08/08/01/article/40.4 ברב המכר של חיים פוטוק], באתר כל העיר, 8 באוגוסט 1980

== הערות שוליים ==

2023 06
קטגוריה:ציירים ישראלים
קטגוריה:ישראלים שנולדו ב-1936
קטגוריה:עולים בשנות ה-1970